Agraɣlan s uttekki n yiwen n uɣmis aɣelnaw yemmuzgen deg tmerrit, Said Boukhelifa (yellan d aneɣlaf aqbur n tmerrit yerna yexdem d amazzay agraɣlan deg tmerrit gar 1975 d 2014), yenna-d d akken asduqqes n tmerrit yebda-d deg 2008 s uheggi n Uzenziɣ (muxaṭṭaṭ) n Uwellah n uheggi n tmerrit(SDAT) armi 2030. Asduqqes n tmerrit, ɣef wakken i d-yenna, yessefk ad d-yili s « lebɣi,lqanaɛa d tzemmar n tidet », maca yeḥwaǧ d aɣen « aselhu n yimeẓla (xadamat) n umesni (naql), atteki n tmazdayin deg ussefɛel n tsertit n tmerrit » i d-ihegga uɣlif n tmerrit, wakken i yessefk d aɣen ad d-yili ussileɣ n yixeddamen. Ma d Abdellatif Zaid, anemhal Uɣerbaz Aɣelnaw Unnig n Tmerrit (deg Usensu n Uwrasi, Lezzayer Tamaneɣt ), yenna-d d akken asduqqes n tmerrit deg Lezzayer yessefk ad d-iban, yerna yeḥwaǧ agafud ( ḥafiz ) d ameqran, taywalt (ittiṣal) ibanen d anagraw n ussileɣ ad inefɛen aḥric-a.